Valtuustoaloite

**Liikkuva asenne sote-ympäristöön**

Liikkumattomuuden kustannukset vuosittain ovat jopa 3,2 miljardia euroa. On tärkeää muuttaa asenteita ja näkökulmaa siten, että alamme suosia liikkumista ja vähentää paikallaanoloa arjessa. Hyvinvointialueen tulee olla tässä edelläkävijä.

Keski-Pohjanmaan hyvinvointialue voisi tarkastella omia odotustilojaan uudesta näkökulmasta. Sohvan ja tv:n sijaan olisi mahdollista myös aikuisille tarjota välineitä, jotka rohkaisevat liikkumaan odottaessa. Tulokset voitaisiin ottaa huomioon uutta sote-keskusta rakennettaessa.

Esitämme että hyvinvointialue selvittää, millä tavoin erilaiset odotustilat, aulat ja vastaavat tilat voisivat ilmentää liikunnallista asennetta ja rohkaista siihen kykeneviä ihmisiä liikkumaan istumisen sijaan.

Hanna-Lea Ahlskog, KD ryhmäpj

KD valtuustoryhmä